**NJOFTIM**

***Mbi zhvillimin e Konferences***

***Tregu dhe Infrastruktura Energjetike drejt Integrimit:***

***Paketa e 3-të e BE për Energjinë – Implikime për Zhvillimin***

***e Sektorit Shqiptar të Energjisë***

Me daten 29 Tetor 2012, Enti Rregullator i Energjise, nen kujdesin e Kryeministrit te Shqiperise Sh.T.Z. Sali Berisha, me mbështetjen e Qeverise Norvegjeze, Ministrisë së Ekonomisë, Tregtisë dhe Energjetikës, Agjencisë Shqiptare të Zhvillimit të Investimeve, organizoi ***Konferencen ”Tregu dhe Infrastruktura Energjetike drejt Integrimit: Paketa e 3-të e BE për Energjinë - Implikime për Zhvillimin e Sektorit Shqiptar të Energjisë”.***

Ne kete Konference moren pjese Kryeministri i Shqiperise Z. Sali Berisha, Zv/Kryeministri dhe Ministri i Ekonomise Tregtise dhe Energjitikes Z. Edmond Haxhinasto, ambasadori i BE në vendin tonë Ettore Sequi, ambasadori i Mbretërisë së Norvegjisë në Prishtinë, Zv/Ministra te fushes, perfaqesues te Rregullatoreve te vendeve te Rajonit, perfaqesues te organizmave financiare nderkombetare, donatoreve si dhe kompanite e fuqishme qe operojne ne sektorin e energjise si KESH, OSSH, OST, pjesetare te tjere te tregut te energjise ne vendin tone, te sektorit privat si dhe shoqatat e biznesit.

Ne fjalen e tij pershendetese, Kryeministri vuri ne dukje se investimet e viteve të fundit, në të gjitha fushat e këtij sektori i tejkalojnë 2 miliard euro. “Shqipëria ka një projekt të shndërrohet në një superfuqi të vogël energjetike rajonale. Në përputhje me këtë projekt në këtë vend zhvillohet një nga garat më të ethshme në fushën e energjisë së rinovueshme të ndërtimit të HEC-ve. Vendi duhet të ndërtojë se ka potencial për të ndërtuar rreth 443 HEC.”

Kryeministri tha se në interesin më madhor të tregut energjetik, Shqipëria ndjek dhe do të ndjekë me vendosmëri rrugën e diversifikimit të këtij tregu, që do të thotë përdorimin e burimeve të tjera të mëdha për gjenerimin e energjisë elektrike. ”Ridimensionimi i lidhjeve me Italinë, si nje vend gllabërues i uritur i tregut përbën avantazhin më të madh për tregun shqiptar të energjisë. Ndaj dhe qeveria do të konsiderojë partneritetin publik, privat të linjave të reja të transmetimit dhe të lidhjeve me Italinë njërin prej vendeve më të zhvilluara të botës dhe njërin nga vendet me import energjie të konsiderueshëm.

Ne themel te fjales se tij Kryeministri theskoi se kushti më themelor për lirinë  e këtij tregu, eshte mbrojtja  e konsumatorit qe duhet të mbetet një qëllim tjetër madhor i kësaj  pakete dhe i këtyre qëndrimeve. Kryeministri vijoi se “Mbrojtja më e mirë afatgjatë  e konsumatorit është liberalizimi maksimal i tregut dhe ndezja e konkurrencës së lirë.”

Ne Konference u trajtuan dhe diskutua lidhur me ceshtje te rendesishme lidhur me liberalizimin dhe rregullimit të mëtejshëm të tregut te energjise si dhe përshtatjes së tregut shqiptar me Paketën 3 Rregullatore, rolin rregullator dhe ndryshimet e mundshme në kornizën rregullatore të sektorit te energjise elektrike ne Shqiperi, u pasqyrua një vështrim i përgjithshëm i Strategjisë Kombëtare të Energjisë, mekanizmave të ndryshëm të financimit, si dhe nje trajtim te vecante iu be zhvillimeve me te fundit ne sektorin gazit natyror. Gjithashtu, konferenca ofroi mundësi të shumta per diskutime, takime dhe biseda midis pjesëmarrësve.

Ky diskutim u perfshi ne kater Sesione:

**Sesioni i Pergjithshem** – Strategjia Kombetare e Energjise 2013-2020 – Paketa e Trete per Energjine - me moderator Z. Sokol Dervishaj, Zv/Minister i METE;

**Sesioni i II** – Liberalizimi i Tregut te Energjise Elektrike ne Shqiperi – me moderator Zj. Eneida Guria, Drejtor Ekzekutiv AIDA.

**Sesioni i III** – Gazi Natyror - me moderator Z. Skelqim Bzgo - Komisioner i ERE.

Ne mbyllje te Konferences, u theksua se ecja perpara e reformave ne kete sektor vendos sfida te reja ne plotesimin e kuadrit rregullator i cili do te ndihmoje zhvillimin dhe transformimin e vazhdueshem te ketij sektori nepermjet funksionimit eficent te tregut te energjise elektrike dhe zhvillimit te konkurrences ne kete sektor, për të mundësuar një treg konkurrues dhe të integruar me tregjet rajonale dhe europiane dhe terheqjen e investimeve ne kete sektor.

##